
mîini şi pe gură cu-atingeri înstelate şi umede. E o 

mare de zbor spre înalt întru care ne putem rătăci 
mai uşor ca oricînd. Ne întoarcem din zi către horbotul de 
la hotarele vieţii: fluturi se preumblă pe straie desenînd un 
motiv mai floral şi abstract. Ne-mbăiem într-un limbus de 
planete celeste. Îmbătaţi de esenţa de zbor dezinvolt şi 
urcăm: soli din noapte către ghizdu-existenţei: mesageri 
din oglinzi tremurînd, din adînc. 

Tot mai multe semnale de noapte 'ntretaie năluca 
evoluţiei către, însă nimeni nu se poate abate din motivul 
floral mai prejos, mai presus. 

Cimitir de balauri suavi, Lui ai monade „UPiirite 
in cochilii de timp, æa 
eşuarăm pe-un ţarm, pe o 
plajă ce duce spre limanul 
Ţelului Fericit. 

Însă cînd vom ieşi 
dintre unde la aer, cînd 
vom scoate deasupra 
trăgindu-ne-n sus: întîi 
mîna, şi capul, şi bustul, şi 
trunchiul, şi sufletul 
însuşi, încă ud, picurînd; 
cînd vom fi întru totul 
Dincolo, cînd din fluturi 
spre cer, cînd din zbor 
spre înalt ne-om fi smuls, 


| Iluturi moi, de-ntuneric, se plimbă pe faţă, sărută pe 

lăsînd goale crisalidele alături, vom rosti zborul-cînt ca 
fiinţe de-Adînc. 

Însă cînd, din Înalt ne-om întoarce, Icari, poposind pe- 
nserat atingind ghizdul nopţii, fluturi blinzi aripi-pleoape 
vor bate pe ochi, deschizind poarta somnului lumii de 
Dincolo; doar atunci, pătrunzînd în cristalul invers întru 
care Lumina-n culori se desface: vom fi scufundare-n Adînc 
plutind iar duşi de-un Happy spre o mare de aripi obscure: 
coborînd din înalt, mesageri poposind în cădere'ntre o Vale 
de Plingeri înfrînte. j A 

— Pendulare pulsînd din Adînc spre Înalt, din Inalt spre 
Adînc, definind nonfinitul printr-o poartă-de-timp, printr-un 
spaţiu tunel, pe sub bolte de flori, printre fluturi-parfum, 
morganînd pe un fond de-ntuneric şi vag, cînd străfulgeră, 
numai prin ploaie. 


UCIGAȘSUL DE FLUTURI 
Mmbrăcat într-un  combinezon negru, cu arma 
| spinzurinauri pe după umăr cu ţeava fumigenă în spate, 
intra în curte, cu un aer nepăsător. Ucigaşul de Fluturi. 
Are ţinută sportivă şi figura aspră. Nu fumează, nu bea, 
rumegă chewing-gum şi priveşte apatic spre femeia ce 
completează formularele. După ce îşi încearcă arma, îşi 
îndeasă pe ochi masca şi porneşte cu paşi mari peste 
bulgării negri. Scuipă guma în lături şi striveşte sub tălpile 
bocancilor aripile palpitind încă. Arma îi fumegă pe umăr, 
şi fluturi învinşi se scutură din nori: mii, milioane, miliarde 
poate, desfrunzindu-se înfrinţi în risipirile multicolore de 
curcubee de polen de aripi amare, în vreme ce eroul îşi 
poartă bocancii atletic peste victimele holocaustului, 
neînduioşat nici de plînsul culorii perfide, nici de 
dramaticul declin neputincios al elanului de zbor în 
pulberea tirană, nici de (în-)fringerea palidă a luminii din 
înalt. Ucigaşul zdrobeşte nemilos generaţiile zborului, cînd 
arma-i fumegă pe umăr, criminală. Încă o clipă, şi marea 

de zbor s-a năruit în covor viu sub paşii grei, şi Ucigaşul de 
Fluturi se poate întoarce la clădirea albă, la femeia 
contabilizînd moartea, pentru a primi semnătură pe actul 
care confirmă lipsitul de glorie măcel de zbor, pe care îşi 
încasează solda. Trecînd prin curte, un fluture mare cît o 
batista i se aşează ca aruncat de vînt pe umăr, şi Ucigaşul 
îl apuca delicat intre degetele înmănuşate în piele atacată 
albicios de fumul morţii, şi petala de vis se prăbuşeşte 
otrăvită de mîna îmbibată de ură. Zbor şi crimă, Icar şi 
eşec. Ucigaşul, dezavuat, va strivi cu călciiul Copilul 
înaltului apus, şi drumul îi va fi aşternut înainte şi înapoi 
de covorul triumfal de aripi pilpiind, peste care el, 
impasibil şi crud, îşi poartă gloria fără glorie ca pe nimic 
mai firesc, zdrobind, colţuros, greoi, mascat, cu arma pe 
umăr fumegind continuu spre a răspunde prompt 
solicitărilor de pretutindeni. Oricine va forma numărul 
desemnat de biroul de informaţii sub numele conspirativ 
„Deparazitare” va primi în timp operativ vizita unei dube 
discrete ce-l va lăsa la poartă, în combinezonul lui negru, 
mascat, cu arma la umăr, pe Ucigaşul de Fluturi. 


TRANSHUMANŢA 
An fiecare zi, şobolanul îşi face apariția, conform 
[pinami la aceeaşi oră. In urma botului lung, în colțul 
încăperii se materializează dincolo de zid ființa de fum, 
aşteptînd efuzia de sentiment a omului, care să îi dea 
elanul să străbată spațiul pustiu. Cu timpul s-a înrădăcinat 
puternic la amîndoi reflexul să se adune împrejurul raţiei, 
tabiet condiţionîndu-le salivaţia şi secrețiile gastrice cu o 
promptitudine de-a dreptul pavloviană. 


În contact continuu cu omul, şobolanul a început a se 
umaniza simţitor urmînd un straniu mimetism la sfîrşitul 
căruia nu se mai teme să iasă din umbra pereţilor la larg. 
Şi-a manifestat activităţile superioare cerebrale prin 
acomodări subtile: nu mai mănîncă decît din mînă, luat în 
braţe; se lasă mîngiiat între urechile străvezii şi rotunde şi 
chiar tras delicat şi blind de 
coada lungă şi cheală; doarme în 
pat, cuibărindu-se la picioarele 
celui de care nu se mai teme. 
Prin sincretism imitator, s-a 
contaminat de  sforăit, de 
strănutat şi de tuse, spre 
amuzamentul celuilalt. În schimb, 
prin compensație, omul a fost 
prada unui proces de 
dezumanizare cauzat de 
deprivare: se surprindea ferindu- 
se lîngă perete, cu gesturi repezi, 
din calea animalului; se scărpina 
cu dinţii pe burtă şi pe pulpe şi cu 
laba de la picior după ceafă, 
căpătind o mobilitate ieşită din 
comun; după rarele escapade ale rozătoarei, se miroseau 
în bot, deducîndu-şi aventurile din diversele damfuri pe 
care le răspîndeau: de gunoaie, de closete, de paie şi aşa 
mai departe; începuse să doarmă ghemuit pe burtă; iar în 
momentele de dezolare emitea sunete subţiri ce răsunau în 
încăperea golaşă ca un chiţăit jalnic. 

Şi-au tot împrumutat trăsături de caracter străine de 
condiţia firească a fiecăruia, pînă cînd şobolanul a fost 
reperat cotrobăind la popotă, netemător de fetele care l-au 
pocnit cu ciocanul de bătut friptura, pricinuindu-şi atita 
silă că nu a mai putut mînca nici una în ziua respectivă, iar 
omul, care la cîteva zile mai tirziu, a putut părăsi 
involuntara detenţie, a reapărut „în lume” alarmant de 
schimbat, căci toţi îl ştiau din fire deschis şi vesel, iubitor 
de societate, pe cînd lacum se fofila cu iuţeală pe lîngă 

pereţi, ursuz, mizantrop, veşnic în agitaţie după locuri 
întunecate în care să se pitească, fiindcă doar în întuneric 
şi singurătate se simţea în siguranţă. Cei care îl 
surprindeau erau cutremuraţi de scheunatul subţire pe 
care îl emitea, zorit să-şi ferească înnebunit privirea de 
căutătura lor. Ca să nu întilnească ochii celor din jur. 
fiindcă oamenii obişnuiesc să se privească unii pe alţii 
drept în lumina ochilor, îşi roteşte în toate părţile ochii 
negri şi mici, ca nişte mărge- luţe, îndobitociţi de o 
căutătură dementă de jivină. 


